หน่วยบัญชาการประจำสำนักพระราชวัง

หน่วยบัญชาการประจำสำนักพระราชวัง  เป็นส่วนหนึ่งของเขตลอนดอนกองทัพบกสหราชอาณาจักร ประกอบด้วยกรมทหารรักษาพระองค์เดินเท้า 5 กรม และกรมทหารม้ารักษาพระองค์ 2 กรม หน่วยนี้มีหน้าที่รับผิดชอบในการปฏิบัติหน้าที่สาธารณะและรัฐพิธีในลอนดอนและวินด์เซอร์ หน้าที่ดังกล่าวได้แก่ การเปิดรัฐสภา พิธีฉลองธงชัยเฉลิมพล และพิธีเปลี่ยนกองทหารรักษาพระองค์
== องค์ประกอบ ==



ในสหราชอาณาจักร หน่วยบัญชาการประจำสำนักพระราชวัง ประกอบไปด้วย 7 กรมทหาร ซึ่งเป็นที่มาของคำขวัญของหน่วยบัญชาการว่า Septem juncta in uno (ภาษาลาติน แปลว่า "เจ็ดร่วมกันเป็นหนึ่ง") หน่วยบัญชาการประจำสำนักพระราชวังประกอบไปด้วยกรมทหารม้ารักษาพระองค์ ซึ่งรวมไปถึงกองทหารรักษาพระองค์และเดอะบลูแอนด์รอยัล ตลอดจนกองทหารรักษาการณ์ 5 กรม ได้แก่ เกรนาเดียการ์ด, โคลด์สตรีมการ์ด, สกอตส์การ์ด, ไอริชการ์ด และเวลช์การ์ด หน่วยบัญชาการประจำสำนักพระราชวังยังหมายรวมถึงกองร้อยเพิ่มเติมดังต่อไปนี้: กองร้อยไนเมแกน – เกรนาเดียการ์ด, กองร้อยที่ 7 – โคลด์สตรีมการ์ด, กองร้อยเอฟ – สกอตส์การ์ด, กองร้อยที่ 9 และ 12 – ไอริชการ์ด หน่วยบัญชาการประจำสำนักพระราชวังรับคำสั่งจากพลตรีผู้บังคับบัญชาหน่วยบัญชาการประจำสำนักพระราชวังซึ่งเป็นผู้บังคับบัญชาเขตลอนดอน
== ประวัติ ==
หน่วยบัญชาการประจำสำนักพระราชวังเคยรับผิดชอบพิธีเปลี่ยนกองรักษาการณ์ให้กับสถาบันหลายแห่งในลอนดอน ในปี พ.ศ. 2362 หน่วยบัญชาการประจำสำนักพระราชวังได้ดูแลพิธีเปลี่ยนเวรยามสิบแห่งสำหรับป้อมรักษาการณ์ 89 แห่ง ซึ่งรวมไปถึง พิพิธภัณฑ์บริติช, พระราชวังเค็นซิงตัน, สถานพยาบาลทหาร, เรือนจำซาวอย และโรงพยาบาลยอร์ค นอกจากนี้หน่วยบัญชาการประจำสำนักพระราชวังยังจัดให้มีการรักษาการณ์ช่วงกลางคืนให้กับธนาคารแห่งประเทศอังกฤษ, คอเวินท์การ์เดินโอเปราเฮาส์ และเธียเตอร์รอยัล, ดรูรีเลน อย่างไรก็ตาม ภารกิจเหล่านี้ของหน่วยบัญชาการประจำสำนักพระราชวังในก่อนหน้านี้นอกเหนือจากการเป็นทหารรักษาพระองค์ได้ยุติลงในช่วงปลายคริสศตวรรษที่ 19 ระหว่างปี พ.ศ. 2493 ถึง 2511 หน่วยบัญชาการประจำสำนักพระราชวังเป็นที่รู้จักในชื่อว่ากองพลน้อยประจำสำนักพระราชวัง (Household Brigade) 
== หน่วยที่คล้ายคลึงกันในเครือจักรภพ ==
หน่วยทหารอื่น ๆ ในเครือจักรภพแห่งประชาชาติทำหน้าที่คล้ายคลึงกันกับหน่วยบัญชาการประจำสำนักพระราชวังของกองทัพบกสหราชอาณาจักร
=== ออสเตรเลีย ===
ในปี พ.ศ. 2543 กองกำลังป้องกันตนเองออสเตรเลียได้จัดตั้งหน่วยพิทักษ์สหพันธ์ออสเตรเลียขึ้นมา โดยเป็นหน่วยพิธีการหน่วยแรกในประวัติศาสตร์ของกองกำลังออสเตรเลียเพื่อเฉลิมฉลองครบรอบหนึ่งร้อยปีแห่งสหพันธ์ออสเตรเลีย หน่วยนี้ทำหน้าที่เป็นหน่วยพิธีการในนามของรัฐบาลออสเตรเลีย เช่น การจัดแถวกองเกียรติยศ และราชองค์รักษ์สำหรับราชวงศ์
=== แคนาดา ===
ในแคนาดา มีกรมทหารรักษาพระองค์เดินเท้า 2 กรม ได้แก่ ทหารรักษาพระองค์เดินเท้าของผู้สำเร็จราชการ (Governor General's Foot Guards) และเกรนาเดียการ์ดของแคดาดา (Canadian Grenadier Guards) มีหน้าที่รับผิดชอบในการสับเปลี่ยนเวรยามของกองรักษาการณ์ ณ ทำเนียบผู้สำเร็จราชการฯ (Rideau Hall) ซึ่งเป็นที่ประทับของพระมหากษัตริย์และผู้สำเร็จราชการในออตตาวา และในพิธีฉลองธงชัยเฉลิมพล ณ พาเลียเมนท์ ฮิลล์ (Parliament Hill) ในออตตาวา
=== อินเดีย ===
องครักษ์ของประธานาธิบดีเป็นระบบที่สืบทอดมาจากองครักษ์ของผู้สำเร็จราชการ (Governor General's Bodyguard) ซึ่งถูกก่อตั้งขึ้นในปี พ.ศ. 2316 ในฐานะของกองกำลังผู้ว่าการแห่งโมกุล (Governor's Troop of Moghuls) โดยมีบทบาทหลักคือการคุ้มกันและปกป้องประธานาธิบดีอินเดีย
=== มาเลเซีย ===
กองพลน้อยยานเกราะหลวง กองพันทหารม้าพิธีการของกองทัพบกมาเลเซียมีหน้าที่คุ้มกันและปกป้องยังดีเปอร์ตวนอากงและราจาเปอร์ไมซูรีอากง (พระมหากษัตริย์และพระราชินีแห่งมาเลเซีย) และมีหน้าที่รับผิดชอบในการสับเปลี่ยนเวรยามของกองรักษาการณ์ ณ อิสตานา เนการา ซึ่งเป็นพระราชวังในกัวลาลัมเปอร์ กรมทหารมาเลย์ (Royal Malay Regiment) มักประกอบพิธีเปลี่ยนกองรักษาการณ์ให้กับพระบรมวงศานุวงศ์และการมาเยือนของบุคคลสำคัญ
== ระเบียงภาพ ==
ไฟล์:Barack Obama reviews Australias Federation Guard.jpg|ประธานาธิบดีบารัค โอบามาของสหรัฐ กำลังตรวจแถวกองเกียรติยศของหน่วยพิทักษ์สหพันธ์ออสเตรเลีย ในปี 2554
ไฟล์:Bundesarchiv B 145 Bild-F018250-0008, Kanada, Staatsbesuch Bundeskanzler Erhard.jpg|นายกรัฐมนตรีเยอรมันตะวันตก ลูทวิช แอร์ฮาร์ท ตรวจแถวกองเกียรติยศของหน่วยแคนาเดียนการ์ด เมื่อปี 2507
ไฟล์:10 Rideau Hall P1350154.jpg|ทหารรักษาพระองค์เดินเท้าของผู้สำเร็จราชการสองนาย ยืนเฝ้าอยู่ที่ทางเข้าหลักของบริเวณที่ประทับของกษัตริย์และอุปราช ที่ ทำเนียบผู้สำเร็จราชการฯ ในออตตาวา 2555
ไฟล์:Presidents' Body Guard.jpg|สมาชิกขององครักษ์ของประธานาธิบดี ถือเป็นกรมทหารม้าที่อาวุโสที่สุดของกองทัพอินเดีย
ไฟล์:Prime Minister Narendra Modi receives a guard of honour at the ceremonial welcome in Putrajaya, Malaysia.jpg|นายกรัฐมนตรี นเรนทรา โมดี ของอินเดีย รับความเคารพจากกองเกียรติยศแห่งกรมทหารมาเลย์
== ดูเพิ่ม ==
ราชองครักษ์
== อ้างอิง ==
== แหล่งข้อมูลอื่น ==
Household Cavalry website
กรมทหารของกองทัพสหราชอาณาจักร
 
หน่วยและรูปขบวนทหารของกองทัพบกแคนาดา
กรมทหารราบของกองทัพบกอินเดีย ตั้งแต่ปี พ.ศ. 2490
กองกำลังป้องกันสหราชอาณาจักร